Bianinba ki Yennu din nan durinya 


1 Pinpiik ni dinn ki Yennu nan sanpaak nan tin. 2 Ki tin 
na din ki mok ninnaun koo bibikit. Li din tee bunbonne, ki 
nyun gbee li munn po, naan ki Yennu seek din be nyun man 
paak. 

3 Ki Yennu yet a, “DJaant ki yentu-i be.” Ki yentu din 
be. 4Ki Yennu din la ki yentu na nan. Ki Yennu bokit yentu 
nan bunbonn. 5 Yennu din pur yentu na “Yonnu” ni, ki pur 
bunbonn na mun “Nyiouk,” ki yonnu ni nan nyiouk na din 
tee sinsinn. daar. | 

6 Ki Yennu yet a, “Daant yiar n door nyun nba be 
sanpaapo na, nan nyun nba be tin ni na sunsuuk ni.” 7 Ki 
Yennu te ki yiar door ki bokit nyun nba be yiar loun ni na. 
nan nyun nba be yiar paapo na. 8 Ki Yennu yiin yiar na 
“Sanpagboun.” Yonnu nan nyiouk din pukin daa nannlee. 

9 Ki Yennu yet a, “IJaant nyun nba be sanpagbann loun 
ni nan taan kii be yennkoo boor, ki bia naan ki tinkoon n 
door.” Ki li din teen nna. | | 

10 Ki Yennu din yiin tinkoon na “Tingboun,” ki yiin 
nyun nba taan be boor yennkoo na “Mokir.” Ki Yennu la ki 
li yan. 11 Ki Yennu yet a, “Ijaant ki tin nan pot nan mobooru 
kur, bonpipiat nba mok bin, nan tiinii nba pia ki loon loona 
kur, nan tiik loonbooru kur, ki loonn kur nam u tiik-i be 
tingboun na paak.” Ki li din teen nna. 12 Ki tingboun na din 
pot nan mobooru kur, nan tiloonbooru kur, nan binbooru kur, 
nan tiik nba loon loona ki bin be len kur, ki Yennu la ki li 
nan. 13 Ki nyiouk bonn ki li yent, daa nanntaa. 

14 Ki Yennu yet a, “IJaant yentu-i be yiar nba be 
sanpaapo na ni, ki bokit yonnu ni nan nyiouk, kii tee nyina, 
kii want daa nan nmaarii nan bina nan marint saka. 15 Ijaant 

ki bii tee yentu ki tur sanpaak nan tin.” Ki li din teen nna. 
16 Ki Yennu nan yentii bongbenna gannlee, yentu nba yab, 
lii dia yonnu ni, ki yentu nba waar, lii mun-i dia nyiouk. Li 
yoo na ki u bia nan nmaabira. 17 Ki Yennu din teemm 
sanpaapo, a lii teen tingboun yentu, 18 kii dia yonnu ni nan 
nyiouk, ki bia bokit yentu nan bunbonn. Ki Yennu la ki li 
nan. 19 Ki nyiouk bonn ki li yent, daa nanna. 


20 Ki Yennu yet a, “IJaant nyun na n pot nan bonfoa nba 
sii mok manfoor, ki tingboun na n mun pot nan bon-yuyukit 
nba sii yuuk sanpaapo.” 21 Ki Yennu nan bonfogbenya nba 
be nyun ni, nan linba kur mok manfoor ki lin nyun ni, 
bonfoor kur nan u booru, bon-yuyukit kur nan u booru. Ki 
Yennu la ki li nan. 22 Ki Yennu teen piisin bi paak, naan yet 
a, “I mar man, ki pot gbeen nyun, ki naan bon-yuyukit na n 
pot ki gbeen tingboun.” 23 Ki nyiouk bonn ki li yent, daa 
nannmu. 

24 Tanne ki Yennu yet a, “Ijaant ki tingboun n pot nan 
bonfoa nba sii lin, nan bonkobit nan bonbubokit, nan muuk 
ni bonkobit nan bi booru.” Ki li din teen nna. 25 Ki Yennu 
nan muuk ni bonkobit kur, bonkobit nan bi booru, nan 
bonbubokit kur nba book tin paak nan bi booru. Ki Yennu 
la ki li nan. 

26Tjanne ki Yennu yet a, “IJaant man ki ti nan nifosaarik 
ti ninnoun, ki u naant, ki naan ki bii mok pan kii dia janii 
nba be nyun ni, nan bon-yuyukit nba yuuk sanpaapo, nan 


bonkobit nba somm, nan bonbubokit nba book tin na paak.” 
27 Ki Yennu nan nuro u mon ninnoun ni. Yennu ninnoun nie 
ki u nan niro, joo nan poo. 28 Ki Yennu teen piisin bi paak, 
naan yetib a, “I pot man, ki nobir, ki gbeen tingboun na, ki 
yentir. I mok janti nba be nyun ni na pan, nan bon-yuyukit 
nba yuuk sanpaapo, nan bonfoa nba kur be tin ni na pan.” 
29 Ki Yennu yet a, “N turii bonbuburit kur nan li bin nba 
be tingboun na paak, nan tiinii kur nan bi loona, lii tee i jeet. 
30 [Jaan bonkobit kur nba be tingboun na paak, nan 
bon-yuyukit Kur nba yuuk, nan bonbubokit kur nba book 
tingboun na paak, linba kur mok manfoor, n jii moot kur ki 
In tee bi jeet.” Ki li din teen nna. 31 Ki Yennu la linba kur 
ki u nan na, ki li nan bonchiann. Ki li bonn ki yent, daa 
nannloob nin-i na. 


2 Li yoo na, ki sanpaak, nan tin, nan linba kur be li ni 
na naamii gbenn. 2 Daa nannlore daar ki soo Yennu gbenn 
u naamii toona kura, ki ji din foi daa nannlore daar man ni. 
3 Ki Yennu teen piisin daa nannlore daar man paak, naan 
nyinnir ki teenn dagannir, kimaan li daar na ki soo ki u gbenn 
u namiila. | 


Ki jiin Edenn kpabik po 

4 Bianinba ki Yennu din nan durinya-e na. Waa din nan 
durinya na, 5 tisiak daa din ki bee-e, ki bin siar mun daa din 
ki pia, kimaan Yennu daa din ki te saak baa tin na paak-1. 
Ki nifosaarik bia din kaa ki saa ko tin na, 6 naan nyun din 
tuu nyi tin nie ki maant bona kur nba be tin na paak. 

7 Ki ti Yomdaano Yennu jii tant tin ni ki nan nuro, ki 
foont foon ki teen u manbona ni, ki nuro piin ki fo, ki tee 
nifosaarik. 


8 Ki ti Yomdaano Yennu namm kpaab yondopo, ki bi yi 
len Edenn. Lene ki u din jii nisaarik nba ki u nammo na ki 
teen», ki u be li ni. 9 Tin man nie ki u din nan tibooru kur 
nba nan, ki bia din loon loonnana nba tee jeet. Kpaab man 
sinsuuk nie ki manfoor tiik din be, nan tiik nba teen bannu 
ki gaan bonbiir nan bonnann po na. . 

10 Kpenu din nyi Edenn ni ki maant kpaab na. Edenn tin 
po kpenu man din bokite ki tee kpenii nanna. 11 Ki sinsinn 
kpenu na tee Pisonn, li din puuk ki lintir doo nba ki bi yi 
Hafila nae, doo nba mok salima na. 12 Ki doo man ni salima 
yan, doo man ni bia din mok tulaarii nba nubir fanu, nan 
likirii tana. 13 Ki kpenu nba pukin nannlee na sann tee 
Giihonn. Li mun puuk lintir doo nba sann tee Kus nae. 
14 Kpenu nba pukin nanntaa tee Tigiris. Li mun puuk ki jir 
Asiria yondopoe. Ki kpenu nba pukin nanna tee Yufiretes. 

15 Ki ti Yomdaano Yennu ju kpaab nba be Edenn na ki guun 
nifosaarik, ki yeto a wu gorii, kii bia ku nami. 16 Danne ki ti 
Yomdaano Yennu bet nisaarik a, “A mok yaak ki saa di tiik 
nba kur be kpaab na ni. 17 Daan a daa di tiik nba teen bannu 
ki gaan bonnann nan bonbiir po na. Daar nba ki a dil, a saa 
kpo nnee.” 

18 Ki ti Yomdaano Yennu yet a, “Li ki gan joo-i be u 
kuukoo, n saa nan sooe ki wu tee u sommitoo nba jan nano.” 
19 Tante ki ti Yomdaano Yennu din jii ki nan bonkobit kur, 
nan noonii kur, ki baar namm tur nisaarik, wunba tee 
Adamm, a wun pur bi kur sana. Ki sann nba kur Adamm 
pur, nanne tee bi sana. 20 Ki Adamm din pur bonkobit man 
kur sana, nan bon-yuyukit kur, nan muuk ni bonkobit nba 
be tingboun na paak kur. IJaan.Adamm din ki mok sommitoo 
nba jan nano. | 

21 Ki ti Yomdaano Yennu teen ki gochioun soor Adamm, 
ki u door goon, ki Yennu jii u kapiru kpabir, naan loon len 

nan nant yoo nba ki u doo ki goont na. 22 Kapiru kpabir nba 
kiti Yomdaano Yennu nyinnir joo nin na, ki u jii ki nan poo, 
ki jitu kubin joo na. 23 Tanne ki Adamm yet a, 

“Kpabir nba tee n kpabir 

nan gbanant nba tee n gbanante na. 

U sann sii tee poo, kimaan u nyii joo nie.” 
24 Li paak, joo saa nyik u baa nan u naa, naan noo nan u 
naapoo saa taan ki tee gbanan-yennkoo. 

25 Ki bi kur din somm yanne, joo nan u naapoo, ki din 
ki mi fei. 

Ki jiin nisaarii moyetuk po 


3 Waauko din tee wunba mok kpinkpannii yan ki gar 
bonkobit nba kur ki Yennu nan. IJanne ki waauk din tan boi 
poo na a, “Yennu set beti a 1 daa di tisiak loona kpaab na 
ni-i?” | 

2 Ki poo na jin ki yet waauk a, “U ya a tii di tiik loona 
kur nba be kpaab na ni, 3 naan tiik nba see kpaab sunsuuk 
ni na, Yennu yet a ti daa di tiik man loona, a ti-i siir gbaa 
naan see ki ti kpo.” 

4 Ki waauk yet poo naa, “Li ki tee moni kaa. I kan kpo, 
5 kimaan Yennu mi nan daar nba ki i dii tiik na loona, 1 
ninbina saa nyoonte, ki 1 ji sii tee nan Yennu na, ki sii mi 
bonnann nan bonbiir.” 

6 Ki poo na la ki tuk na nan nan dinu, ki u numm gboo 
tiik na, ki u mok niaun nan wun di tiik na kii sub. Ki u poor 
tiik na loonn ki dit, naan tenn tur u sooro, ki u mun dit. 7 Li yoo 
na ki bi kur numpo yent, ki bi ji bann nan bi somm yanae. Ki 
bi ji konn faat ki nyaa bi toonn po. 

8 Ton, li poorpo ki bi gbat ki Yennu soomm kpaab na ni, 
daajoouk. Ki bi ji tiin borii bi mon tiinii ni, kpaab na nin, 

ki ki loon Yennu n labi. 9 Ki Yennu yiin Adamm a, “A be 
lee?” | 

10 Ki Adamm jiin a, “N gbat a sommire kpaab na ni, ki 
janmaanii mokin, ki n borii, kimaan n be yanne.” 

11 Ki Yennu bow a, “Imee beta nan a be yanni-i? A dii 
tiik nba ki n beta nan a daa di na amii?” 

12 Ijanne ki Adamm jiin a, “Poo nba.ki a pukino n po 
na, nose turin loonn man, ki n dii.” 

13 Ki Yennu boi poo na a, “Bee ki a tun nna?” 

Ki u jiin a, “Waauk nee kpannin ki n dii.” 


Bianinba ki Yennu sat buut nisaarik paak 


14 Ki ti Yomdaano Yennu bet waauk na a, “A saa la 
tubdatu linba na paak, bonkobit kura naan a kooe ki 
tubdatu na saa baa a paak. Laa nyii dinna ki saa, a sii 
book a poor paake, ki tant sii tee a jeet nba ki a sii di 
a manfoor ni kur. 15 N saa teen dataar fin nan poo na 
sunsuuk ni, ki a yaaboona nan u yaaboona sii tee datai. 
U yaaboona saa mat a yur, ki a mun saa jun u taagbinn.” 

16 Poo na mun ki u yeto a, “N saa pukin a daamii 
poor sooru ni, nan matuk tonu ni. Linba na poorpo, a 
bia sii nian a soro, ki sii gaa u paak.” 

17 Ki u yet joo na mun a, “A gbiint a naapoo 
momaame, ki dii tiik loonn nba ki n daan yet ma a daa 
di na. Faa tun nna na, motont waa-a tin na paak, a tuu 
Saa tun bonchianne wa, ki tan la jeet ki di. 18 Li tuu 
saa nan moot nan kunkonile, naan a bia sii di mobimme. 
19 A tuu saa tume bonchiann ki nyi naauka ki tin n fit 
nan jeet, nan faa tan saa nmat,tant nba kia nyii na ni. 
Tante kin jii nama, a bia tan saa nmat kpant tant man.” 


20 Ton, ki Adamm pur u naapoo sann lif, (ki li paak tee 
“manfoor,”) kimaan nose tee nisaarii kur naa. 21 Ki ti 
Yomdaano Yennu jii bonkobit gbant ki nammir teen bongbab 
kaa, ki tur Adamm nan u naapoo ki bi gbab. 


Bianinba ki Yennu nyinn Adam nan Iif kpabik na ni 


22 Ki ti Yomdaano Yennu yet a, “Motana, nisaarik tee ti 
yenoe, ki mok bannu nba bokitir bonnann nan bonbiir. IJaant 
ki u daa di manfoor tiik na loona, kii be mokmok nan 
mokmoki.” 23 Ki Yomdaano Yennu ber» nyinno Edenn 
kpabik na ni, naan te ki u koo kpaab, tin nba ki noo Yennu 
jii namo na paak. 24 Danne ki Yennu te ki bonfoa be Edenn 
kpaab na yondopo, ki mok kpinkpanjukii, ki li tee nan muu 
na, ki nmantir ki guu manfoor tiik na. 


© 1996 Ghana Institute of Linguistics, 
Literacy and Bible Translation 


OR-BM-96-01-2000 
We wish to acknowledge with thanks the funds that were 


provided by Wycliffe Bible Translators for the 
production of this book. 


We acknowledge with thanks that the illustrations in this 
book are used by permission of Horace Knowles 
Copyright © The British and Foreign Bible Society, London, England. 


Ghana Institute of Linguistics, 
Literacy and Bible Translation 
P.O. Box 378, Tamale t 
Ghana 


